ซานตี้เหมิน

ซานตี้เหมิน (จีน: 三地門鄉; พินอิน: Sāndìmén Xiāng) เป็นตำบลชนพื้นเมืองภูเขาในเทศมณฑลผิงตง มณฑลไต้หวัน สาธารณรัฐจีน ประชากรของตำบลประกอบด้วยชาวไปวันเป็นส่วนใหญ่ และมีชาวรูไกเป็นชนกลุ่มน้อย ชื่อ ผู้ตั้งถิ่นฐานชาวจีนดัดแปลงชื่อภาษาไปวันดั้งเดิมเป็นภาษาฮกเกี้ยน คือ ซัวทีหมึง (จีน: 山豬毛; เป่อ่วยยี: Soaⁿ-ti-mn̂g; แปลตรงตัว: "ขนหมูป่า") หรือ ซัวเถ่หมึง (山地門; Soaⁿ-tē-mn̂g; "ประตูภูเขา") เมื่ออยู่ภายใต้การปกครองของญี่ปุ่น จึงเรียกเป็นภาษาญี่ปุ่นว่า ซันจิมง (山地門 (ญี่ปุ่น: Sanchimon)) หลังจากที่ญี่ปุ่นส่งมอบไต้หวันให้สาธารณรัฐจีนเมื่อ ค.ศ. 1945 พื้นที่ดังกล่าวจึงเรียกเป็นภาษาจีนกลางว่า ตำบลซานตี้เหมิง (三地盟鄉; Sāndìméng Xiāng) แต่ก็ได้เปลี่ยนชื่ออีกครั้งใน ค.ศ. 1947 เป็น ตำบลซานตี้ (จีน: 三地鄉; พินอิน: Sāndì Xiāng; เป่อ่วยยี: Sam-tē-hiong) แต่ชาวไต้หวันยังคงเรียกกันโดยทั่วไปว่า ซัวเถ่หมึง ต่อมาในเดือนสิงหาคม ค.ศ. 1992 ก็ได้เปลี่ยนมาเป็นชื่อดังในปัจจุบัน ประวัติศาสตร์ ในช่วงที่อยู่ภายใต้การปกครองของญี่ปุ่น ซานตี้เหมิน หม่าเจีย และอู้ไถ เป็นพื้นที่ที่เรียกรวมกันว่า บันจิ หรือ "พื้นที่ชนพื้นเมือง" (蕃地) ซึ่งอยู่ภายใต้การปกครองของอำเภอเฮโต (屏東郡) ในจังหวัดทากาโอะ หลังจากการยึดครองไต้หวันของก๊กมินตั๋งใน ค.ศ. 1945 จังหวัดทากาโอะเดิมเปลี่ยนชื่อเป็นเทศมณฑลเกาสยง ทำให้ซานตี้เหมินอยู่ภายใต้การปกครองของเทศมณฑลเกาสยง และในวันที่ 16 สิงหาคม ค.ศ. 1950 ได้มีการก่อตั้งเทศมณฑลผิงตง แยกออกมาจากเทศมณฑลเกาสยง ทำให้ซานตี้เหมินกลายเป็นส่วนหนึ่งของเทศมณฑลผิงตง เขตการปกครอง ตำบลซานตี้เหมินประกอบด้วย 10 หมู่บ้าน ได้แก่ หมู่บ้านโข่วเช่อ (口社村) หมู่บ้านชิงชาน (青山村) หมู่บ้านชิงเย่ (青葉村) หมู่บ้านซานตี้ (三地村) หมู่บ้านไซ่เจีย (賽嘉村) หมู่บ้านต้าเช่อ (大社村) หมู่บ้านต๋าไหล (達來村) หมู่บ้านเต๋อเหวิน (德文村) หมู่บ้านหม่าเอ๋อร์ (馬兒村) หมู่บ้านอานพัว (安坡村) สถานที่ท่องเที่ยว สะพานกู่ชวาน จุดชมธรรมชาติเม่าหลิน อ้างอิง แหล่งข้อมูลอื่น เว็บไซต์ตำบลซานตี้เหมิน เก็บถาวร 2012-02-19 ที่ เวย์แบ็กแมชชีน (ในภาษาจีน)